Այդուհանդերձ, հստակ նկատվում էր Հայաստանի ներքին փոփոխությունների նկատմամբ Եվրահանձնաժողովի նախագահի վերաբերմունքը հասկանալու եւ հեղափոխության մեջ եվրոպական հետք տեսնելու փորձը: Պրանկերները Փաշինյանի անունից շնորհակալություն են հայտնում օժանդակության համար, ինչին Յունկերը ընդհանրապես չի անդրադառնում: Ինչպես Ջոնսոնի հետ զրույցի ընթացքում, այստեղ եւս Վովանն ու Լեքսուսը անդրադարձել են հայ-ռուսական հարաբերություններին: Պրանկերները հայտնել են նոր իշխանությունների դեմ «ռուսական դիմադրության» մասին: Դրան ի պատասխան Յունկերը նշել է, որ Եվրոպան չի ցանկանում, որպեսզի հայ-ռուսական հարաբերությունները վատթարանան: